
A HONSZERZES. 



Kit napi harczok elvakitanak ma, 
Eszmélj egy percre, gondsujtott jelen. 
Oh szállj* magadba, ébredj öntudatra. 
Hisz egy évezred benned van jelen, 
Gyúljon ki lelked egy szent pillanatra, 
Nagy küldetésed fogd föl, nemzetem. 
Te szent elődök művének hivője, 
S te hű utódok hős zászlóvivője. 

Az ősök lelke ihlesse meg lelked, 
Nem múló bérre áhítoztak ők. 
Távol hazából midőn útra keltek. 
Választva a bizonytalan jövőt. 
Maguk számára ők hazát nem leltek. 
Utódaikért haltának meg ők, 
Elfolyt a nagy honalapítók vére. 
Áldást esengvén Árpád nemzetére. 

A HOKSZERZÉS 

Oh csakis annak műve maradandó, 
Aki ihlettel a jövőbe lát, 
Aki felejtve mindazt, mi mulandó. 
Egy örök célnak szenteli magát. 
Pártos tusák közt, a tűnő, elhangzó 
Zsivajban látja már a szebb hazát, 
Sző elméjében halhatatlan tervet 
S jövő számára gyűjt jelenben serget. 

Fenséges példát hagytak ők e honra. 
Minőt nem látott többet a világ. — 
Mózes népével hontalan bolyongva, 
Nem tett nagy útján ilyen nagy csodát. 
Nappal előtte füstfelhő boronga, 
Éjjel követte a láng oszlopát. 
Árpád útjára az Ür nem világla 
S ő elért mégis a magyar hazába. "" 

Elért ide és itt hazát teremte .t, 
Melyet erő tartott egy ezredig, — 
S ha méltó lészsz ő hozzá, hősi nemzet. 
Örök időkig áll fenn honod itt, 

S ha nemcsak erő, — szent hit is lesz ben- 
Saját elmédből sarjadt égi hit [ned, 

S az Ür világol — néked a sötétben, 
Világ vezére lészsz még, ifjú népem! 

Oh szállj magadba uj kor küzdelmében 
Honalapítás művét újra kezdd! 
Magyar megváltó, várva-várunk régen, 
Szivünk s elménket igazra vezesd, 
A gondolatnak világversenyében 
A magyar szellem győzelmét szerezd, 
Népek csodálva kövessék nyomunkat, — 
Eszmék harcában vívjuk ki honunkat! 

AZ IFJÚ KÖLTŐKHÖZ. 

Magányomból gyakorta 
Ki a köztérre mék, 
Hivén, költők csoportja 
Ismét versenyben ég. 
De mindhiába várok 
Uj lelkes dalnokot. 
Hol vagytok, merre jártok, 
Ti ifjú dalnokok? 

Zendűl még itt-ott ének, 
Van most is hegedős, 
De én úgy látom, vének, 
Mind régi ösmerős. 
Szivem uj dalt sóvárog. 
Melyből új hit buzog. 
Hol vagytok, merre jártok, 
Ti ifjú dalnokok? 

Ez régi szerelemrűi, 
Tűnt hitről szól amaz, 
Csüggedten, halkan zendűl 
A rég elnyűtt panasz. 
Itt hideg könny szivárog, 
Halk sóhaj száll amott. 
Hol vagytok, merre jártok, 
Ti ifjú dalnokok ? 

A csüggedtek helyébe 
Néhány ujabb ha gyűl, 
A dalnak versenyébe 
Mily sértő hang vegyül. 
Síp, dob, minőt vásárok 
Zajában hallhatok. 
Hol vagytok, merre jártok, 
Ti ifjú dalnokok ? 

A vad zsivajra emlék 

Mély búja száll reám, 

Mily verseny volt itt nem rég. 

Ah én még hallhatám 

A dalt, az égbe szállót, 
Mit mester alkotott. — 
Hol vagytok, merre jártok, 
Ti ifjú dalnokok ? 

Nem volt még soha népnek 
Ily költő-serege. 
A hon daluktól ébredt 
S dicső lón reggele. 
Mit milljó szív sóvárgott, 
ök hoztak szebb napot. 
Hol vagytok, merre jártok, 
Ti ifjú dalnokok? 

Mért lőn daluknak vége? 
Mért tűnt el a sereg? 
Uj mért nem jő helyébe, 
Ébresztve nemzetet? 
Nincsenek többé álmok 
Eszmék, halhatlanok? 
Hol vagytok, merre jártok, 
Ti ifjú dalnokok ? 

Vagy most is még javában 
Daloltok szent hitet, 
Csak a piacz zajában 
Nem hallunk titeket. 
Tán bús magányban vártok 
Szebb, áldóbb korszakot? 
Hol vagytok, merre jártok, 
Ti ifjú dalnokok ? 

Oh jertek már, esengve 
Várom, hogy jöjjetek. 
Koszorúval kezembe', 
Diszítni fejetek. 
Mig rátok nem találok, 
Én meg nem halhatok, 
Oh jertek, ti sóvárgott, 
Uj lelkes dalnokok? 

IDEGEN HONBAN . . . 

Idegen honban járva-kelve, 
Nézem sok tarka nép szokásit 
Más itt az ember, más a nyelve, 
A szín, a hang, a mód beh más itt. 

Szorongó szívvel, elfogódva 
Törtetek népek sergin által, 
Miként távol csillag lakója. 
Kinek nincs kapcsa e világgal. 

S érzem, hogy szívem miként dermed, 
Bár déli nap tüzében járok. 
Nem lelve sehol értő lelket, 
Fagyos, lelketlen kővé válok. 

A földön így, elkárhozottan. 
Nyüzsgő tömegben néma árnyék : 

Az égre nézek, hátha ottan 
Egy honi ismerőst találnék. 

S itn ott fenn fényét ragyogtatja 
Az ég tűzkeblü jövevénye. 
Köszöntelek, hazámnak napja, 
Te olthatatlan, örök fénye! 

Körülte felleg-raj, gyülejnlő. 
Az ég sok czéltalan lakója. 
Köszöntelek, te honi felhő, 
A mi nagy búnknak hírhozója! 

Oh fény, te vigaszontó áldott, 
S te árny, vigasztalan borongva. 
Rokonaim ti, onnan szálltok, 
Vagy- oda tértek szép honomba. 

S fölenged dermedt lelkem búja. 
Otthon vagyok az ősi házban, 
Hazámmal egyesültem újra 
Az örök fényben, örök gyászban. 

Járok tengerpartján a délnek, 
S babér- és czipruskertbe térek. 

Alatta zúgó habok árja, 
Fölötte csend, holtak hazája. 

Mélázva lépek sírról sírra: 
Mi áll sok díszes kőre írva? 

Idegen név, frank avagy- talján. 
Sok furcsa mondás gúla alján. 

Amint tétova szétpillantok, 
Hol elsimultak már a hantok, 

Hol viharzúzta, esőverte 
Düledt fejfák hevernek szerte. 

Szemembe hirtelen mi ötlik? 
Egy uj kereszt hajolva földig. 

S egy magyar ember neve rajta. 
Betűzgetem mélán, sóhajtva. 

Férfi volt, idegenbe tévedt, 
Idegen földben talált révet. 

Sírját hazátlan tenger mossa, 
Hajléktalan vihar csapdossa. 

Hónából egy göröngy se hullt rá, 
Magyar szív sírva nem borult rá. 

Ki vagy te, síron túl is árva. 
Hogyan vetődtél eme tájra? 

Rejtett ölébe sziget-végnek, 
Hová utas csak néha téved ? 

Talán babérnak, hírnek szomja 
Csalt, csábított idegen honba? 

Haj, akit elcsal távol csillag. 
Annak más földön sírja nyíl csak. 

S ha nyer babért késő idővel, 
Az is lám sírkertjében nő fel. 

Vagy tán gyógyulni vágytál messze, 
A déli légben írt keresve? 

Ah hasztalan az enyhe tájék, 
A régi seb itt jobban fáj még. 

S ha honn nincs írja a kebelnek, 
Gyógyulást sír ölén se lelhet 

Ládd, ide jöttél tévedt árva, 
Hol zúg a sivár tenger árja. 

Altató dala is kietlen, 

Dermesztőn visszhangzik szivedben, 

Bujdosó szelek vad rivajja 
Velőd és csontod átnyilallja. 

S föltámadás ha van az égen. 
Te ott se lészsz társid körében. 

Isten veled, eltévedt testvér, 
Ki tőlünk olyan távol estél. 

Ha más nem járul e göröngyhöz, 
Ládd, az én szemem könnye öntöz. 

Talán megérzed lent a sírba'. 
Hű honfitársad szíve sírta. 



29 

RÓMAI DIADALÍV. 

Római diadalív ez, romba dőlve, 

A régi nagyság bús emlékjele. í 

Kinek emelték? Hír se szól felőle, 

Porát szétfújta a múlás szele. 

Csak még egy oszlop nyúl föl a magasba, 
Az is rom immár, repedt, süppedő. 
Az idő súlyos léptivei tapossa. 
Ember nagyságát nem kíméli ő. 

Amint ezt nézem, messze szárnyal lelkem, 
Látom, hazám, sók uj nagy mívedet. 
Majd a jövőbe szállok bánattelten, 
Siratom új diadalívedet. 

Nem vagy te nagy, mint hajdanában Róma, 
Nincs légiód, világot leverő. 

A pusztulástól hát ugyan mi óvna? 
Ha Rómát sem óvhatta meg erő. 

Ez ívet itt hódító nagyság vonta, 
Hadi dicsőség jellel kérkedett. 
Nálad, hazám, csak külszin az a pompa. 
Leplezni a te szolga-létedet. 

Oh én hazám, tündöklő palotáid. 
Sok oszlopod és diadalived. 
Mind gúnyol téged, lelkem jobbat áhít, 
Mi megőrizze örök híredet. 

Ha szellem-munkát alkothatna szíved. 
Hogy birodalmak vesztét élje túl: 
Nem állna itten a te vándor híved. 
Mint e tört oszlop, vigasztalanul ! 



SB 

HISZEK. 

Hiszész-e még a régi hitben, 
Szent-é előtted még a múlt? 
Vagy, ami egykor élt szivedben, 
Már mind elkorhadt, megfakult? 
A büszke dal, ha újra zendűl 
Megdobogtatja-é szived ? 
Érzem, a könny hogy perg szemembűi, 
Hiszek. 

Hiszesz-e az emberiségben, 
Hogy van nagy hivatása még? 
S mit el nem ért sok ezer éven, 
Kivívja egy uj nemzedék? 
Kimúl a szolgaság, a vakhit, 
Bilincset törnek nemzetek? — 
Érzem, szememből villám csap ki, 
Hiszek. 

Mondd, hiszesz-é a földi létben, 
Hogy méltó küzdelemre még? 
Hogy nem bolygunk örök sötétben 
S jóságos a hatalmas ég? 
Hogy a tátongó sírral szemben 
Sem kell feladnunk a hitet? 
Sugár ragyog könnyes szememben, 
Hiszek. 

EZEREGY ÉJSZAKA. 

Élt távol Perzsiában 
Több ezer éve már 
Egy fejedelmi zsarnok 
Vérszomjas sehriár. 
Házában minden este 
Ujjongva szólt a nász 
És minden reggel aztán 
Zokogva sírt a gyász. 

Uj asszonyt hoztak' néki 
Mindennap, estelen, 
Egy éjen át ölelte, 
Csókolta kegyesen. 
De ha a reggel virradt, 
Hóhérnak adta át. 
Hadd veszszen, soha hűtlen 
Ne csalja meg urát. 

2* 

Digitized by LnOOQ IC 



24 E7.KREGY É SZAKA 



ezer szép ifjú asszony 
így halt meg nász után, 
Legszebbjeit siratta 
A puszta tartomány. 
Rémület ül sok szíven, 
Sok ajk remegve szól: 
Ki menti meg hazánkat 
A gyilkos nász alól? 

A nagyvezér leánya, 
A bús Seherezád, 
Töprengve ül magában 
Sok méla éjen át. 
Míg szőnyeget sző házán 
A többi perzsa nő, 
Ő álmodó fejében 
Uj tervet tervre sző. 

Ebből lesz ozt' a szőnyeg 
Mesékből szőtt remek, 
Hímez belé sok sóhajt 
És pergő könnyeket. 

Ah bűvös mese-szőnyeg, 
Félálotn, félvaló, 
Megannyi rózsa benne 
A dús pompájú szó. 

Szól a vezérhez lánya, 
A bús Seherezád : 
»Hadd töltök a királynál 
Egyetlen éjszakát. 
Amit soha nem ér el 
Lázongó hatalom, 
Én dallal és mesével 
Megmentem majd honom «. 

— »Oh jaj neked, leányom, 
En legszebb gyermekem. 
Kit élő mosolyul a 
Mennyég küldött nekem. 
A dal szent adományát 
Fegyvernek sohse véld 
S a szörnyű zsarnok szívét 
Meghatni ne reméld. 

Oh jaj neked leányom, 
Szívem szép gyermeke, 
Te gyönge, mint a bárány, 
Szelid, mint őzike, 
Hogy győzhetnéd le szókkal 
E buja vérebet ! 
Gonosz lehével is már 
Széttép ő tégedet. 

>Oh jaj neked, leányom. 
Ha od'adod magad, 
Majd kétszeres halállal 
Lakolsz egy nap alatt, 
.Szűz lelked, tested egykép 
Ölik könyörtelen, 
A király alkonyatkor, 
A hóhér reggelen. « 

— > Atyám, hiába intesz,- 
Ez az én végzetem ! 
Hugóm, jer vélem este. 
És óvd meg életem ! 

Ha véget ér a nászúnk, 
Testvéredet te védd ! 
Könyörgve kérj majd engem, 
Hogy mondjak egy mesét . . .« 

És indul a királyhoz 
A bús Seherezád, 
Mint holdsugár úgy surran 
Sok komor termen át, 
Vagy mint az édes álom 
Szerelmes szív felett. 
Vagy mint a zengő dallam 
A légen át lebeg. 

~ »Nászunknak vége immár. 
Meghalsz ma, hitvesem . . .« 
— »Uram, királyom, érted 
Meghalok szívesen. 
Csupán egy kegyre kérlek, 
Hugóm, jó Dunjasád, 
Hadd jöjjön, búcsu-csókom 
Illesse ajakát. < 

— «Hadd jöjjön. « A terembe 
A kis leány belép. 
Búcsúznak. — » Drága néném 
Oh mondj egy szép mesét.« 

— >> Megengeded, királyom ?« 
S ez szól: » Megengedem, 
Csak azt ne hidd, hogy csellel 
Kivívhatod kegyem'. 

» Meghallgatom mesédet. 
De szándokom kemény 
És meg nem indít engem 
Szép szó, se költemény. 
A királyt s hóhért dallal 
Legyőzni ne akard, 
Csak addig él a költő. 
Amíg meséje tart.« 

... El kezd mesélni halkan 
A bús Seherezád. 
Ámulj most, zsarnok, ámulj, 
Hallgassad a csodát! 

Akit imént öleltél, 
Nem földi asszony ez, 
Kigyúlt szeme a fénylő 
Égbolton révedez. 

Mesél a nő, csak omlik 

Ajkáról a zene 

És mintha mindenik szó 

Ütemre lejtene. 

Mind mi a tömeg ajkán 

Zagyván, kuszán kering. 

Előlejt bűvös rendben 

Egy szép törvény szerint. 

Meséje, alig kezdi, 
Csodás és érdekes, 
Kíváncsi a király is, 
A vége hogy mi lesz. 
De végire sem ért még, 
Künn már dereng a táj. 
Kopogtat már a hóhér 
S fölrezzen a király. 

Szól a nagy úr: »A végét 
Majd holnap mondjad el, 
De ne hidd, hogy elámít 
Effajta női csel. 
Nem élet, csak halasztás. 
Mit műveddel nyerél, 
Tovább élsz bár egy nappal, 
De kínod veled él.« 

Másnap megszólal újra 
A bús Seherezád, 
Tovább szövi meséje 
És élte fonalát. 
Oh gyászos munka, melylyel 
Éltünk is véget ér! 
Hálátlan földi munka, 
Melyért halál a bér! 



Mesél a nő, az élet 
Meséjét mondja ő. 
Örök jelennek látszik 
A múlt és a jövő. 

Örök jelenvalónak, 
Mi fent él s ami lent, 
Egy perczben és helyben 
Láthadd a végtelent. 

Meséli múló pályánk 
Csodás esélyeit, 
Emberek szenvedélyét, 
A sors szeszélyeit, 
A lét hullámjátékit 
Élők szilárd hitét. 
Megbűvölt, elvarázsolt 
Szivek történetét. 

Koldusok és királyok, 
Tündérek, szellemek. 
Az ég, a föld, a sír is 
Elébünk lengenek, 
Törpék és óriások 
Ezer bűn és erény 
Kápráztató özönben 
Jelen meg a mesén. 

Az életet meséli 

És mégis mily csoda, 

Mit ő dalában elzeng, 

Nem történt meg soha. 

Mi az életben rejtély, 

A műben érthető, 

S mi megtörténve rút volt. 

Azt széppé teszi ő. 

Mi az életben részlet. 
Azt ím egészbe* ládd, 
S mit valóságnak hittél, 
Álommá olvad át. 
Az emlék fogható lesz, 
Való a sejtelem, 
Játékot űz szivünkkel 
A költő-képzelem. 

Úgy szövi ő meséjét, 
Hogy vége ne legyen. 
Egy rege át a másba 
Fonódjék szüntelen 

S hirtelen megszakadjon, 
Midőn dereng a táj, 
S kopogtat már a hóhér 
S fölrezzen a király. 

Másnap megszólal újra 
A bús Seherezád, 
Tovább szövi meséje 
És élte fonalát, 
így szövi éjről-éjre 
Es lesi, várja hőn, 
Hogy a királynak szíve 
Gyúljon ki résztvevőn. 

De a király kegyetlen 
És részvétlen marad. 
Meg nem indítja lelkét 
Érzés, sem gondolat. 
Ajka körül két mély ráncz 
Húzódik lefele. 
Hideg könyörtelenség 
És buja vágy jele. 

Palágyi; Költemények. 3 

Kíváncsi a mesére, 

Hallgatja szótlanul, 

De rejtett tanúságán 

Ö sohasem okul, 

És vissza sohse gondol, 

Előre, csak tova ! 

És amit tegnap hallott, 

Azt elfelejti ma. 

Csak várja, érjen véget 

A mese-szövedék 

S halasztja napról-napra 

Halálítéletét. 

így tart az éjről-éjre, 

Már ezer éjen át 

És haloványul egyre 

A bús Seherezád. 

Kétségbeesve látja. 
Hogy mindhiába vár, 
Képzelme csoda-kútját 
Kimerítette már. 

Elzengte immár minden 
Meséjét és dalát 
S a hideg zsarnok arczán 
Mosolyt ő mégse lát. 

— »Hát mégis meg kell halnom, 
Nagy munkám hasztalan! 
Hát itt hagyom hazámat 
Búsan, vigasztalan ! 
Testemmel és lelkemmel 
Bármennyit tűrtem itt, 
A meggyalázott népen 
Áldozat sem segít?! 

»De nem! utolsó próbám 
Utolsó éjszakám. « 
És lelke felviharzik, 
Mint a nagy óczeán — 
»Hadd zengem néki egyszer 
Szivemnek viharát, 
Hadd lássa és hadd hallja 
A legnagyobb csodát ! 

S mindazt, mit ezer éjen 

Képzelme alkotott, 

Egyetlenegy mesében 

Egyszerre hallhatod, 

Ezer tett egy nagy tettben, 

Ezer dal egy dalon. 

Hogy gyászol, ujjong, tombol 

Az őrült fájdalom. 

Nem mese már, amit mond; — 
Való, megrendítő, 
A nagyvilágnak búja 
E dalból tör elő. 
Vélnéd, zokogni hallod 
A mindenség szivét. 
Vélnéd, hogy maga isten 
Siratja nagy mivét. 

A legszebb dalnak vé ;e. 
Fölnéz Seherezád. 
A király sápadt arczán 
Hajnalpír vonul át. 

Sugár-e, avagy könycsepp, 
Ami szemén rezeg? 
Es szól: >Te bűyös asszony, 
Irgalmazok neked ! 

> Megmented a hazát és 
Megmented magadat, 
Nem állhat néked ellent, 
Ki hallja dalodat. 
A közöny is megindul, 
Az elmúlás megáll 
És fegyverét lerakja 
Előtted a halállá ... 

Rohan már hitveséhez, 
Ölelni derekát. 

De nem lát, nem hall többet 
Szegény Seherezád. 
Dallá lehelte lelkét, 
Ah megtört tűz-szeme 
És vánkosára omlik 
Hideg hóteteme 

Halk zörrenés az ajtón. 
Fölrezzen: Vajh' ki ez? 
Tán szél zörrent sóhajtón? 
Tán élőtől e nesz? 

De im kopognak újra, 
Ember kopogtatott. 
Ki az, kit vándor útja 
E ház elé hozott ? 

Álmok közt ült merengve 
A férfi s fölriadt. 
Az éjben kint esengve 
Hall női hangokat. 

Azt véli, hogy már hallá 
E hangot egykoron 
S szívébe úgy nyilall rá 
A régi fájdalom. 

Míg ajtaját kitárja 
S fagyos szél békaczag, 
Házába lép egy árva 
Magányos nő-alak. 

Rongygyal borítva teste, 
Az arcza halovány, 
Sötét szeme beesve 
Széjjel néz tétován. 

Majd szól a nő könyörgve: 
> Mindenki elhagyott, 
Szegényen, összetörve, 
Barátom, itt vagyok. 

Az egyetlen, ki jó volt. 
Önzetlen igazán, 
Ki nem bájamnak hódolt, 
Szívet kért hajdanán. 

Egyetlen, kit becsültem. 
Szülőm, atyám helyett. 

S kit mégis elkerültem, 
Mert híven szeretett. 

Egyetlen, kiben hittem 
S kit mégis ámiték, 
Te vagy, barátom, itten 
A végső menedék. « 

... A férfiú szelíden 
Szemét reá veti. 
Ápolja nyájas híven 
Egy szót se mond neki. 

Pattogó tűzhelyéhez 
Ülteti gonddal őt, 
Párolgó estebédhez 
Úgy hívja ozt' a nőt. 

Elköltik az ebédet, 
Immár a férfi szól : 
»Mi ért? mi bántott téged? 
Mily nagy bú ért utói ? 

Oh, mondd el, édes gyermek, 
Szívtépő bánatod'. 
Ha hallom nagy keserved. 
Tán írt találhatok . . .<^ 

Most hosszan keseregve 
Beszél a tört alak, 
Míg könnyei peregve 
Patakként omlanak. 

Hogy' űzte őt az élet, 
Mily sarat szórt reá, 
Hogy' hagyta el a lélek. 
Mert hívét elhagyá. 

Milyen nehéz a lánynak 
Tisztán maradni ott, 
Hol tapsolnak silánynak 
S babért kap a bukott. 

Szenvedve, nélkülözve, 
Mily messze bujdokolt, 

Digitized by LnOOQ IC 



KÉSÓX 45 

S hogyan dőlt hite össze, 
Mert tőle messze volt. 

Hogy' sírta szíve vissza 
A hű barát szivét, 
S hogy' maradt lelke tiszta, 
Igen ! ő tiszta még. 

Bár nyelve a gyanúnak 
^Gyalázta eleget, 
ó esküszik s tanúnak 
Szólítja az eget. 

Irigyek ráfogása, 
Hogy ő rá szenny tapadt,— 
Mert jobb volt, mint sok társa, 
Mind őt gyalázta csak. 

S szakadozottan törve 
Beszélt tovább, tovább. 
Hogyan csalá őt tőrbe 
Ama festett világ. 

És minden vád, gyalázat 
Reá hogyan tapadt 
S ellene szól a látszat, 
A csalfa és a vak. 

De higyjen néki, higyjen, 
Ha ma is szereti, — 
A férfiú szelíden 
Szemét reá veti. 

A külszínt általjáró 
Biztos lélekbúvár, 
A szív mélyébe szálló 
E nyugodt szemsugár. 

Az asszony megzavarva 
Néz ide és oda. 
Beszélni is akarna, 
Csak hallgat tétova. 

Szemét a földre szegzi. 
Többé egy szót se mond, 

De majd a férfi kezdi 
És így beszél viszont : 

» Mindent tudok és mindent 
Rám bízhatsz, gyermekem, 
Én áldom a jó istent. 
Hogy elhozott nekem. 

Szerény padlás-lakomba. 
Hol nincs dísz, kényelem, 
És nincsen czifra pompa, 
Maradj eztán velem. 

Munka az én táplálóm, 
Lemondás támaszom. 
Társam sok égi álom. 
Az isten vigaszom. 

Az életharc:^ megedzett. 
Te se csüggedj bele, 
. Mindennek, amit szerzek. 
Tiéd lesz a fele. 

Vedd biztos menedékül 
E ház túlsó felét, 
Itt élhetsz bú, gond nélkül, 
Mig uj kedv száll beléd. 

Ha szennyét múlt időnek 
Feledni akarod, 
A tiszta szép jövőnek 
Reményén andalogj. 

S ha a jövendőt rútnak. 
Szennyesnek képzeled. 
Ah szűzi tiszta múltad 
Emlékén édelegj. 

S ha újra — hogy kiszálljon - 
Lelkednek kedve kél, 
Mehetsz — az isten áldjon — 
Békén, ahogy jövel. 

De hogyha sírig folyton 
Maradnál itt velem, 

Maradhatsz — isten óvjon — 
Szomszédom szüntelen . . .« 

Szomszédom ! Elpirulva 
Csak hallgatott a nő 
S kamrájába vonulva 
Pihenni téré ő. 

II. 

Ott éltek együtt ketten 
Két kis padlás-szobán, 
De tiszta, érintetlen 
Irén, mint hajdanán. 

És bár sok estét együtt 
Tölthettek gondtalan, 
Még sem tért vissza kedvük 
Csak ültek szótalan. 

Kenyerüket kereste 
A férfi nappal ott, 
De ha leszállt az este, 
Magának dolgozott. 

A jelené volt napja. 
Jövőé éjjele, 
Az ihlet-láz ragadta. 
Szebb honba szállt vele. 

Asztalánál suttogva 
Csak olvasott, csak írt, 
Mig a padlás-sarokba' 
Irén magába' sírt. 

Mindegyre föltekintett, 
S a férfiút lesé: 
Nem hull-e egy tekintet. 
Egy jó szó ő felé? 

Nem hagyja abba mívét? 
— Oly fárasztó az éj ! — 
Nem járja-é át szívét 
A régi szenvedély? 

Nem tör ki vádló szóban 
Sok régi sérelem ? 
Meghalt-e hát valóban 
Az ifjú szerelem ? 

Oh, bármit szólna, tenne. 
Sújtaná bosszulón, 

Csak oly szótlan ne lenne, 
Oly zárkózott ne vón ! . . . 

Szállnak némán a perczek 
A kis padlás-szobán, 
Bent csak az óra perczeg, 
Kint a szél búg csupán. 

A székesegyház tornya 
Kondul, nyugvóra int, 
A férfi fölzavarva 
Irén felé tekint. 

És így szól : » Drága gyermek, 
Még itt ülsz éberen ! 
Látom, hogy könnyed pergett, 
Mi bántott, édesem ?« 

Felel a nő remegve : 

. . . »Ah rossz néven ne vedd. 

Régóta gyötri egyre 

Egy kérdés lelkemet. 

Emiatt öl a bánat, 
Emiatt perg e könny: 
Hogy van-e bűnbocsánat? 
Feledted-e bűnöm ?« 

Szól társa : . . . >>Oh te balga, 
Ez búsított tehát! 
Ki esdő szódat hallja. 
Még vétket fog reád. 

Az bocsásson meg néked, 
Ki elébb elitéi. 
De hisz te olyan vétket 
Még el nem követél. « 

. . . »Ne így, ne így, barátom, 
Szivem választ kíván. 
Oh tudsz-e bűnbocsátón 
Gondolni én reám ?« 

Felel békén a férfi : 

. . . »Ne gyalázd Istenünk! 

Az ő tisztje Ítélni 

És megbocsájtni bűnt. 

Ha lelked bűnös volna 
S én megbocsájtanék, 
A bűn alól feloldva 
Lelked nem volna még. 

Tekints saját szivedbe, 

Az isten ott lakik 

És bizd Ítéletedre, 

— Ha vannak — bűneid. 

Se jót, se rosszat véled 
Nem tehet soha más, 
Szivedben az itélet 
És a f eloldozás ! . . .« 

Eseng a nő : . . . >>Örökké 
Nyomorult legyek én ! ? 
Hát soha, soha többé 
Nincs vigasz, nincs remén 

Hát soha már e létben 
Barátom nem lehetsz ! ? 
Nem lángolsz többé ^rtem, 
Hát többé nem szeretsz !?...« 

Felel a férfi halkan, 
Mig ajaka remeg: 
»Hát oly felfoghatatlan 
Az emberszív neked? 

Hát soha, tévedt gyermek, 
Nem érted semmikép. 
Hogy szeretetre termett 
A szív, a tiszta ép. 

Törvénye az, hogy híven 
Szeresse társait, 
Hisz minden ember-szívben 
Az egy isten lakik. 

S törvénye, hogy múltjához 
Örökké hű legyen, 

Mert hogyha hű magához, 
Hű máshoz, gyermekem. 

Ne bántson hát a bánat, 
Élj gondtalan, vigan. 
Szülőd leszek és gyámod, 
Én árva jó fiam . . .« 

Oly gyöngéd volt a hangja, 
Hisz ott fakadt szivén 
S mégis, midőn ezt hallja, 
Sápad, pirul Irén. 

Oh hisz hiába kérdi 
E büszke nagy szivet, 
És; soha ez a férfi — 
A nőt nem érti meg. 

III. 

Reménytelen sovárgva 
És megértetlenül 
Élt ott a tévedt árva 
Kettesben — egyedül. 

És minden újabb nappal 
Próbálta ujolag, 
Hogy fölidézze szókkal 
A rég múlt napokat. 

Ha tán egy halvány emlék 
Egy kép a múlt időn 
A férfiúnak lelkét 
Átjárná éltetőn. 

Sok czélzás a tavaszra, 
Elűzné a telet, 
S szívben, mely behavazva, 
Támadna kikelet. 

S Irén idézte folyvást 
A nyári kis lakot, 
A kertet, rózsa bokrát, 
A lugast, a padot; 

Az ifjúkori tréfát, 
Bohó pajzánkodást, 
A nyári esti sétát. 
Az első vallomást; 

Közöny nyel hogyan gyötré 
Az igaz szeretőt ! 
De már ezentúl többé 
Sohsem kinozza őt. — — 

Hiába, mindhiába ! 
Magát bármint tőré: 
Kétségbeesve látja, 
E férfi nem övé. 

Hát följajong magában. 
Fölsír reménytelen : 

. . . »Mért maradok e házban? 
Itt nincs többé helyem. 

Ki büszkén, gőggel állva 
Daczoltam vészeket, 
Szánandó koldus-pára 
Én többé nem leszek. 

Bár gyöngéd szívvel adja. 
Mint soha senki más, 
Megfullaszt a falatja, 
Megfojt e kis lakás ! 

Inkább utczára vetne 
A fösvény nyomorult. 
Gyűlölne vagy szeretne, 
Oh csak ne szánna úgy . . .« 

S keservtől, láztól égve 
Önmegfeledkezőn, 
Zokogva hullt elébe 
Es ekkép esde hőn : 

. . . » Szeretlek, óh gyűlöllek, 
Te esdett s rettegett, 
Úgy fél a lelkem tőled 
S úgy szomjaz tégedet. 

Te irgalmas, kegyetlen. 
Te nyájas, te kevély. 
Te nyilt napfényes szellem, 
Te titokteli éj. 

Nyíljon meg szived, ember, 
Mit gondolsz, mondd ki, mondd: 
Rabnődet szerelemmel 
Szereted-é viszont? 

Én föl nem kelek innen, 
Mig ajkad nem felel. 
Szemérem, dölyf, ah minden 
Veszszen örökre el. 

Egy vallomás ez ajkon. 
Egy édes csók csupán, 

Digitized by LnOOQ IC 



KÉSŐN Ö I 



S boldogan kisóhajtom 
Lelkemet azután . . .« 

Kábultan áll a férfi 

A térdelő előtt, 

Egyszerre — ezt nem érti — 

Hév, láz foga el őt. 

Ugyan mi lelte lelkét ? 
Mitől e hiúság? 
Mi remegteti mellét? 
Kevélység, gyávaság? 

De egy pillantat múlva 
Már nyugodt és erős, 
S aztán elkomorulva, 
Feddé magát a hős: 

... «Szivem, óh hiú szív te, 
Te most is ingatag. 
Ki mást tanítasz hitre. 
Elszédülnél magad !?» 

És lehajol Irénhez, 
Sok vigasz-szót rebeg: 
«Qyermekem, kedves, édes, 
Beteg vagy, lázbeteg. 

Hisz mint atyád, szeretlek 
És sohsem hagylak el, 
És őrködöm feletted, 
Ápollak is, ha kell. 

Hát térj magadhoz, gyermek, 
Hát ne kinozd magad. 
Ne követelj szerelmet. 
Mely csak önként fakad. 

S amit a szív, ha lázad. 
Nem vív ki sohasem. 
Kivívja az alázat 
S a tűrés, édesem. 

Csak próba ez az élet, 
Szebb lét próbája ám, 

S mindent elér a lélek, 
Mely úrrá lesz magán. 

Épp azt kell eltipornod, 
A vágyat, sziláját, 
Mitől nem lehetsz boldog, 
Mi bűn felé ragad. 

Alázatot tanulva, 
Majd lesz, ki fölemel, 
Ember csak porba hullva, 
Szállhat az égbe fel.« 

IV. 

A nőt karjába vette, 
Mikéntha lánya von, 
Párnák közzé fektette, 
Beczézte altatón. 

Tréfálva, mosolyogva 
Tündér mesét súgott, 
Mig sírva, felzokogva 
Az asszony hallgatott. 

Zilált haja kibontva, 
A válla meztelen, 
De társa féltő gondja 
Befödte nesztelen. 

A férfi szólt: « Hajnalra 
Erős lészsz és vidám. » 
A nő szólt: «Ravatalra 
Fektetnek ezután.» 

A férfi szólt: «Ne féljed 
A lázt, te kis beteg !» 
A nő szólt: «Isten véled, 
Én holnap elmegyek. 

Utolszor alszom itten 
E bús födél alatt 
S hálálja meg az isten 
A te jóságodat. 

És soha bú ne érjen, 
Se önvád, öldöső 
S legyen ki néked éljen, 
Oly tisztamultunő. 

S ha boldogít egy szebb jkor 
Szelid család ölén, 
Jusson eszedbe egykor 
A bujdosó Irén. 

Ki szeretett halálig 
És áldást kért reád, 

Kit holnap nem lelsz már itt. 
Menj, menj! Jó éjszakát.» 

A férfi ment. Az ajtón 
Megállt. Ozt ment megint. 
A szél nyögött sohajtón 
Az utczán odakint. 

Az ablaktábla zörrent 
És valami zuhant.. 
Ki sikított, mi csörrent? 
Ki fekszik ott alant? 

A ház sötét kövére 
Zuhant szegény leány, 
Olt foly patakban vére 
A nagy ház udvarán. 

Hozzák. A félholt gyermek 
Meghalni tér ide. 
Csak áll a férfi, dermedt 
Iszonytól a szive. 

Egyszerre vajh mi lelte? 
Ez volt imént erős? 
Ügy összeroppan lelke, 
Térdére rogy a hős. 

Mi benne túlfeszítve, 
A zordon akarat. 
Uralmát elveszítve, 
Vad könnyekre fakad. 

Áztatja könnypatakkal 
Az asszony tetemét, 
A félholt suttog halkai, 
Ráveti tört szemét. 

A férfi őrült lázba. 
Remegve így beszél: 
«Mit tettem, óh én gyáva? 
S te hős szív, mit tevéi? 

Jaj meg nem érthetélek. 
Jaj fel nem foghatál, 

Halálba üldözélek, 
Ki életem valál. 



Te szeretett, te áldott, 
Te hőn esengve várt, 
Te visszasírt, sóvárgott, 
Te végre megtalált.. 

Nem lehet az, hogy végkép 
Szivemtől elszakadj. 
Reám dől a sötétség. 
Óh maradj, óh maradj! 

Sok esztendőn át folyvást 
Azért szenvedtem én, 
S tanultam a lemondást. 
Hogy bírjalak, Irén. 

Hazugság, ámítás volt 
A nagy önuralom, 
Bőszült vihart palástok 
A gonosz nyugalom. 

Te rab módjára sinylett, 
Fékezett szív, szivem, 
Törd széjjel rabbilincsed, 
Lázadj föl ellenem! 

Oh dúlj te vágy, te titkos, 
Tombold ki magadat! 
Sülyedj pokolba, gyilkos 
Kegyetlen akarat ! . . .» 

S zokog ajkán a vesztett, 
A tört életremény: 
«Szeretlek, nem eresztlek! 
Utánad halok én!» 

Erőtlenül mosolygva 
Még egy szót súg a lány: 
«Szeretsz-e ?» — haldokolva 
E szó leng ajakán. 

Még egyszer ott bevallá 
A síró férfi azt. 

A lány még egyszer hallá 
Az esdekelt vigaszt. 

És egymásba fogódzva 
Két szív egygyé tapadt 
Egy tiszta örök csókba 
Olvadt a két ajak. 

Meghalt. — A végső harczon 
Irén már átesett. 
De még a sápadt arczon 
Mennyei üdv lebeg. 



dby Google 



KÖLTŐ-TÁRSHOZ. 

Szivedben dicsvágy, olthatatlan. 
S ah el nem ismer a világ, 
Mely dúslakodva álnagyokban. 
Tekintetet sem vet reád. 

De költő, keserűség mérge 
Ne rontsa el hő szivedet. — 
Vonulj a nagy világtól félre 
S alkosd meg legjobb művedet. 

Tudom, nehéz ott tűrni, várni. 
Hol győzedelmet ül a rossz. 
Napszomjas szívvel éjben járni, 
Mig fényben fürdik a gonosz. 

Nem ád vigaszt a hívő álma, 
Az esdett túlvilági bér. 

Sem mit utókor nyújt, a pálma, 
Sem mit magad fonsz, a babér. 

Oh hogy is kárpótolna mindez 
Sok évnek gyötrelmeiért, 
Munkáért, melytől nem pihenhetsz, 
Díjért, mit szived el nem ért?! 

És mit ha végül el is érne. 
Szived csak vérzene nyomán. — 
Hiszen csak gúny a percznek bére 
Sok évi szenvedés után. 

De épp ezért te, hiu ember, 
Vonulj magányba csöndesen, 
Mért törnöd égő gyötrelemmel 
Oly czélra, mely uj kínt terem? 

Oh öld meg a szív sebző vágyát, 
Mit kebled táplál, mint kígyót. 
Tipord el élted hiúságát, 
Önzéstelen szolgáld a jót. 

Az emberektől félreállván, 
Mellőztetéssel ne törődj, 
Hálát se kérj, díjat se várj ám! 
Hiszen mit adhatnának ők? 

Kiknek szive szegényen sínylik, 
Mit adhatnának ők neked? 
De te, mint gazdag szívhez illik; 
Add nékik legjobb művedet. ^ 

KATONANÉ THURÁNSZKY IRÉN 
JUBILEUMÁRA. 

Uj ifjúság jött évről-évre, 
Amig a régi távozott, 
Nemzedék tűnt így nemzedékre. 
Isten veled! Isten hozott! 
Te fogadád hivő örömmel 
Édes hazánk leányait, 
S küldéd áldással, búcsu-könnyel 
Világgá tanítványaid. 

így szállt el évre év, de ime 
Minő káprázat, mily csoda! 
Most itt van — látod színről-színre - 
Távozott lányaid sora. 
A múlt emléke mind feltámad 
Előtted áll miként jelen, 
Körülmosolyg egy negyed század 
Ragyog rád ünnepélyesen. 

S mig hála kél minden kebelben, 
Egy kérdést csöndben rejteget: 
Te szép, te nemes női szellem, 
Vájjon mi ád erőt neked? 
Mily kimeríthetetlen forrás 
Fakad szivedben szüntelen? 
Hogy annyi jót tudsz tenni folyvást 
És nem merülsz ki sohasem. 

Mi ád erőt, hogy mindig újra 
A régi jósággal fogadd 
Hű szeretetben megújulva 
A gyenge, ifjú sarjakat? 
Anyai szív szelid türelme 
S csodás jósága is vele 
Rég kiapadna, kimerülne 
Így osztván lelkét százfele. 

Mi ád erőt, hogy mind szeressed, 
Oltalmazd, gondozd és tanítsd 
A tévelygőt jóhoz vezessed 
A sorsűzöttet gyámolítsd? 

Mi tartja fenn véget nem érő 
Mindég virrasztó gondodat? 
Mint lángot, amely örök égő, 
Fentart a buzgó áhítat! 

S mi ád erőt, hogy elvezéreld 
Segítő társid táborát. 
Vezérként nyugodt terved érleld 
Irányítsd férfiak sorát 
S amilyet ritka férfi bír el 
Oly nagy munkát végezz dicsőn 
És hozzá érző női szívvel 
Szelíden, gyöngéden hívőn!? 

E szent erő, e tiszta forrás 
Mely soh'sem fogyva csak telik 
S kíapadhatlan buzog folyvást 
Ez lelked legmélyén a hit. 
Nem földi vágy, mi abban gerjed 
S ahova tör, nem földi út 
Azért tud úgy szeretni lelked, 
Mert olyan mélyen hinni tud. 

E mély, igaz hitet dicsérem 
Amelyhez kétely soh'se fér 
Bölcsek kutatják földön-égen 
De szilárd hithez vajh' ki ér? 
Te néked sohasem kell keresned 
A legdicsőbb nagy adományt 
Mert az ott lelked mélyén termett 
Te kaptad égi kegy gyanánt. 

Ez ama hit a jóban, szépben, 
Hogy van e létnek czélja, van, 
Az igaz nem jár örök éjben 
És az erény nem hasztalan 
Ki e hazában hűn betölti 
Tisztét ezernyi gond között, 
Jut annak díj, amely nem földi 
Jut annak üdv, amely örök. 

A VÁDASKODÓK. 

Szegény hazám, örök panaszszal 
Halmoznak el rossz gyermekid, 
Tőled mind ujabb jót kivannak, 
Neveznek fösvény mostohának, 
Mert kincs, gyönyör nem jut nekik, 

S már szitok, vád is kél szivükből. 
Már pártos terven fő fejük, 
Már idegenben is megszólnak. 
Világgá azt kiáltva rólad. 
Hogy itt a jóknak nincs helyük. 

S te jó hazám, mindnyájunk anyja. 
Ki mindig gyámolunk valál. 
Megvéded még a vádolót is, 
Megáldod még az átkozót is 
S a rossznak is jót nyújtanál 

De magad is ezer csapástól 
Még föl sem is épülhetél, 
Fájdalmas szivü istenasszony, 
Ki szenvedél sok véres harczon, 
Kincs-garmadát nem gyüjthetél. 

S még így is, bár magad vivódol, 
Táplálod ezt, segíted azt, 
Mi múlt időkből maradt néked, 
Szétosztod kincsed, gyöngyöd, éked, 
Hogy elnémítsad a panaszt. 

Emitt kezed könnyet törül le, 

Ott verejtékes homlokot. 

Ezt múlt hűségért gyámolítod. 

Azt a jövőért kitanítod, 

S adsz mindegyiknek hajiokot. 

S ha több jut egynek, mint a másnak, 
Jó szived arról nem tehet, 
S ha törtetők, önzők, ledérek 
Szent bizalmaddal visszaélnek, 
Mást érjen vád, ne tégedet. 

S ne csak mást vádoljon zajongva, 
Ki nem találja itt helyét, — 
Eszmélve és magába szállva, 
Saját szivében megtalálja 
Balsorsa, búja kútfejét. 

A kapzsi vágy az ott szivében. 
Mely vérét hajtja, kergeti, 
Vágyódva ujabb s ujabb élvre, 
Küzdő hónától mindent kérne 
És mit sem adna meg neki. 

Óh én hazám, mindnyájunk anyja, 
Azt várja sok rossz gyermeked: 
Te munkálj, fáradj ő helyettük, 
Tedd jóvá sok könnyelmű tettük, 
S csak baj, gond jusson teneked. 

S van sok, ki már halottnak képzel, 

Akit csak eltemetni kell, 

És már-már fosztogatva téged. 

Eladnád azt az örökséget, 

Mit szerzel hősök vérivel. 

Digitized by LnOOQ IC 



A VADAS KO JÓK 81 



Telhetlen bűnös gyermekek ti, 
Még él és élni fog anyánk, 
Ki minden fiát őrzi, védi! 
S nem venni tőle, adni néki, 
E hivatás szállott reánk. 

Oh, emlékezzünk a nagyokra, 
Hónuktól mit se kértének, 
Od'adtak érte rangot, kincset, 
Viseltek érte rabbilincset. 
Áldoztak vért és életet. 

lm ő, fejdelmek fenkölt sarja, 
Élhetett dúsan, gondtalan, 
S mert meghatá egy nép keserve, 
Jogar helytt vándorbotot nyerve, 
Hónáért meghalt hontalan. 

S a nagy, ki szellemének fényét 
Addig árasztá szerteszét, 
Mig újkor virradt a hazára 
És amig ő reá magára 
Szakadt az örök vak sötét. 

Palágiji : Kö»t«»ménvcl'. 6 

S a hős, ki ifjú hitvesétől 

£s Múzsájától elszakadt, 

Hogy egy küzdővel több legyen még, 

És több sír légyen jeltelen még 

S hónáért még több áldozat 

S a hősök, vértanuknak serge 

S az ismeretlen milliók! 

Oh, én szülő hazám, teérted 

Mind tűrt, mind szenvedett és vérzett 

És nem kért tőled földi jót. 

És mert nem kérték, megtalálták 
A jót, miért hű szív eseng, 
A szent összhangot önmagukban, 
Eszméjük győzelmét hónukban 
S az örök éltet odafent. 

Volt, hol nem volt egy szép ország, 

Gazdag, áldott volt a földje. 

Egy szem konkoly ha ott elhullt, 

Kalász-tenger nőtt nyomában. 

Ami jó van e világon. 

Kézzel fogható üdvösség 

Mind együtt volt e hazában. 

Hej, csak egy nem terme ottan : 

Édes ének, zene hangja 

Sohsem zengett ama földön. 

Némán állott minden erdő, 

Rigó sohasem fütytyentett. 

A mezőn nem szólt pacsirta, 

Dalnokoknak égi serge 

Félve elhúzódott onnan 

És az embereknek ajkán 

Nem szólt soha bűvös ének. 

Átok sujtá azt a földet, 

Daltalanság szörnyű átka. 

Zord, sivár volt hát a népe, 
Zord, kevély volt a királya. 
Kincseiben bizakodva 
Gőggel járt ő palotáján, 
Mint egy vészszel terhes felhő, 
De mint napsugár a felhő 
Mély ködétől elborítva, 
Úgy élt a királyi várban 
Egy tűzlelkü szép királyfi. 

Szép királyfi, aranyfürtü 
Szomorúan járt a várban. 
Nyughatatlan vad sóvárgás 
Csak epeszté szomjas lelkét, 
Tenni, hatni, nagyot merni 
Akart volna szilaj hévvel. 
De maga sem tudta, hogy mi 
Bántja lelkét, csak vívódott, 
Lehorgasztott fejjel járt ott. 
Mintha valamit keresne. 
Mibe fogjon? mibe kezdjen? 
Minek éljen e bús várban? 

Ahol nincsen igaz lélek, 
Hol napestig más se hangzik, 
Csak láncz-csörgés, fegyver-zörgés 
S poharak csörömpölése. 

Aranyfürtü szép királyfi 
Szomorúan járt a kertben, 
Egyre beljebb a sűrűbe . . . 
Ott a tónak partja mellett 
A harmatos bársony fűben 
Valami csillámlott, fénylett, 
Aranyos kis pálca-féle. 
Amilyent még sohsem látott. 
Fölemelte ... jól megnézte . . . 
Biz az egy szép aranysíp volt. 

«Arany-pálcza, mondd, kié vagy? 
Ki dobott el? S ezt a nyilast 
Vajh' ki fúrta végig rajtad? 
Szép játékszer, haza viszlek !» 
Véletlenül csak úgy játszva 
Belefútt az arany-sípba. 

Hát egyszer csak felmorajlott, 
Felzúgott a tónak habja, 
S ködruhában, pára-hajjal 
A hajában harmat-gyöngygyel 
Megjelent a vízi tündér. 

<Szép királyfi, minek hívtál? 
Szép királyfi, mi bajod van?» 

Álmélkodva, de nem félve 

Felelt erre a királyfi: 

«Hát te ki vagy, csoda-tündér, 

Akaratlan, akit hívtam? 

És mi ez a fényes játék, 

Mely oly bűvös hangon szólal ?» 

<Én vagyok a tó tündére, 
Lent születtem a mélységben, 
De nagy néha ki-kiszállok 
Embereknek vigaszára. 
És e fényes arany-játék, 
Nem játéka — gyermekeknek. 
Tündérsíp ez, csodaszerszám, 

Titkok-titka lakik benne. 
Vajmi ritka földi lélek 
Tudja nyitját, érti módját, 
Hogyan kell e sípot fúni. 
De ki egyszer megtanulta, 
Üdvösségét leli benne. 
Elröppenő dallamával 
A bú is elszáll szivéből 
És a dalba omlott bánat 
Mint hüs szellő leng körülte, 
Simogatva égő arczát.>^ 

Felelt erre a királyfi: 
«Oh taníts meg sípot fúni.» 

És a tündér, a jóságos, 
Megtanítá sípot fúni. 
Este hazatért a gyermek 
S boldogságtól fénylő szemmel 
Zengte, zengte szép danáját. 

Meghallotta a vár népe. 
Összecsődült mind a szolga 

A szokatlan zengő hangra. 
«Vajh' mi lelte a királyfit? 
Isten látja, nincs eszénél. 
Valami bolondos játék 
Megzavarta épp elméjét. 
Reggel, este sípját fújja, 
Furcsa zajjal, vad rivajjal 
Veri föl az ősi házat. 
Elfelejti komoly dolgát. 
Lakomákra sincsen gondja. 
No, ez sípjának bolondja.» 

Hírül vitték a királynak 
És haragra gyúlt a zsarnok. 
«Nehogy ezt a sípot halljam! 
Bosszant ez a dőre játék! 
Sem atyám, sem annak atyja, 
Sem egész hős nemzetségünk 
Nem tett soha ilyen csúfot. 
Soha sípot itt nem fújtak.» 

Szomorúan ment az ifjú 
Ki a kertbe, ki a tóhoz, 

Hogy utolszor dalt zenegjen 
És a tóba vesse kincsét. 

Zengett a dal utoljára, 
Olyan búsan, szivet-tépőn . . . 
Hát egyszer csak fölmorajlott, 
Felzúgott a tónak habja 
S megjelent a vízi tündér. 

«Szép királyfi, minek hívtál? 
Szép királyfi, mi bajod van?» 

Felelt erre a királyfi: 
«Oh te tündér, mért tanítál 
Sípot fúni, dalt zenegni ? 
Mit ér nékem ajándékod. 
Hogyha mások nem becsülik. 
Palotában meg nem tűrik? 
Oh vedd vissza csalfa kincsed.» 

«Drága fiam, hát csak ez bánt? 
Hadd segítek rajtad nyomban! 
Adsza ide azt a sípot, 

Digitized by LnOOQ IC 



92 MESE A TÜNDÉRSÍPRÓL 

Belemártom a habokba. 
Bűvös tóba — varázs-szóra 
A te nagy búd fordul jóra. 
Elvarázslom ezt a sípot, 
Fúhatod majd reggel, este, 
Senki más nem látja, hallja . . .» 

Belemarta a habokba . . . 

Este hazatért az ifjú 

S boldogságtól fénylő szemmel 

Zengte, zengte szép danáját. 

Láthatlanná, hallatlanná 

Lón a hangszer s bűvös hangja. 

De mit ér a dal zenéje, 
Ha nem hallja rokonlélek? 
S meg nem érti soha senki? 
Ha dalának nincs tanúja, 
Önmagának minek fújja? 
Hisz a dalnak épp az czélja, 
Hogy meghallja más is néha. 

Újra bús lett a királyfi, 
Újra kiment az erdőbe 
Belefútt a tündérsípba. 
Hát egyszer csak fölmorajlott, 
Felzúgott a tónak habja 
S megjelent a vízi tündér. 

«Szép királyfi, minek hívtál? 
Szép királyfi, mi bajod van?» 

Felelt erre a királyfi: 

«Oh te tündér, mit ér nékem 

A te drága ajándékod. 

Ha a legszebb dalnak hangját 

Soha senki nem hallhatja? 

Vágyra gyúlva, láztól égve. 

Minek zengjek puszta légbe? 

Oh vedd vissza csalfa kincsed. » 

«Drága fián, hát csak ez bánt? 
Hadd segítek rajtad nyomban. 
Adsza ide azt a sípot, 
Belemártom a habokba. 

Bűvös tóba — varázs-szóra 
A te nagy búd fordul jóra. 
Elvarázslom azt a sípot, 
Majd a dal, mit bele zengesz, 
Benmarad a tündérsípban, 
Beledermed a hangszerbe 
És száz évig marad ottan, 
Mig majd új nép jön e földre, 
Üj nép, amely dalért buzdul 
És majd akkor mind a dallam, 
Amit zengtél hajdanában 
Önmagától kirepül majd, 
Vágytól égve száll a légbe. 
Érző emberek szivébe.» 



Este hazatért az ifjú 
S boldogságtól fénylő szemmel, 
Zengte, zengte szép danáját. 
Boldog volt, mert tudta, hitte, 
Hogy majd hosszú száz év múlva 
Lesz a dalnak hallgatója. 

El is zengte minden búját, 
Minden vágyát és reményét, 
Minden dalát eldalolta, 
Beleönté a szép sípba, 
Hogy száz évig fenmaradjon . . . 
De mit ér majd a jövendő? 
Száz év múlva nem él ő már. 
Majd akárki meghallhatja. 
Csak ő maga sohsem hallja 
Énekének diadalmát! 

Újra bús lett a királyfi. 
Újra kiment az erdőbe. 
Tanakodott, vájjon híjjá, 
Vagy ne híjjá a jó tündért? 
Kitől annyi jót kapott már, 
Mit is kérjen attól újra? 
Mégis hívta, de utolszor. 
Hát egyszer csak fölmorajlott, 
Felzúgott a tónak habja 
S megjelent a vízi tündér. 

«Szép királyfi, minek hívtál? 
Szép királyfi, mi bajod van?» 

Digitized by LnOOQ IC 



96 Mh.SE A TÜNDHRSÍPRÓL 



Felelt erre a királyfi: 
«Minden dalom eldaloltam, 
Száz év múlva meghallgatják. 
Minek élek én még itten? 
Száz év múlva óh hadd éljek.» 

«Drága fiam, hát csak ez bánt? 
Hadd segítek rajtad nyomban. 
Jere vélem le a tóba, 
Le a tündér-palotába. 
Nádnak, sásnak gyökerénél. 
Vízi liljom-ágyon fekszel. 
Hableányok, hű cselédim. 
Gyöngyöt fűznek a hajadba. 
Nyitott szemmel alszol ottan 
S majd meghallod száz év múlva 
Arany-sípod zengedezve. » 

« Vezess, vezess !> szólt az ifjú . . . 
Átölelte hullám-karja. 
Lent a tóban pihen halva. 

Vigyázz, vigyázz, én jó hazám. 
Jog és szabadság ősi menedéke. 
Ki állsz sok véres harcz után, 
Csak le ne döntsön ez a szolga béke. 

Vigyázz, ne bízd el magadat 
Hatalmas urak pártfogó kegyében! 
Oh csak kegyencz vagy, — nem szabad, 
Van szabadalmad, — jogod nincsen, népem. 

Honszerző hősök fegyverét 
Kezedből réges-régen kicsavarták, 
Helyébe adták a cseléd. 
Az udvaroncz szép czifra díszü kardját. 

Nem hatalom, — dísz az csupán, 
S dísz sem magadnak, — hej csupán urad- 
Vezér ki voltál hajdanán, ' [nak. 
Ah mivé lettek? zsoldos szolgahadnak. 

S még azt is, szolga-köntösöd, 
Csak addig tűrik uraid te rajtad, 
Mig hű vagy mindenek fölött, 
Mindenre kész, vak engedelmes fajzat 

S mig szolgálsz, egyre vész erőd 
És egyre többet követelnek tőled. 
Oh én hazám, féld a jövőt! 
Elámított nép, óh mi lesz belőled? 

Ha többé nem szolgálhatod 

S föl sem használhat minden czélra téged, 

A pártfogó majd félredob, 

Keres magának alkalmasb cselédet. 

S te haj! nem is tudsz igazán 
Szolgálni úgy, mint annyi szolgalélek, 
Szabadnak születtél, hazám. 
És nem lehet, hogy megtagadjad véred. 

Csak elkábított az a kegy, 

De föltámadsz még, ..öntudatra gyúlva! 

A czifra díszt még leveted, 

S honszerző kardod fénylik, villog újra! 

VAJDA JÁNOS sírja. 

A temetőbe vitt utam. Hisz ott van 
Mind a jeles, ki társul fogadott, 
A temetőben alszik megnyugodtan. 
Ki honfi-hitből nékem részt adott. 

Ah, holtak országában kell keresnem 
Hazám, a te leghívebb fiadat, 
Aki élők közt már kétségbeestem, 
A holt tán nékem újra hitet ad 

És járok sírról-sírra tétovázva. 
Hány emlékmű, megannyi palota. 
Alkusz vezérek büszke síri háza, 
Kétszínű bölcsek márvány-csarnoka. 

Csupán a költő sírját nem találom. 
Nincs rajta emlék, messze csillogó, 

Tart az irigység túl a bús halálon 
S feltámadást sem várhat már a jó. 

Immár e lét kéjével be nem éri, 
Kié ma minden földi jutalom, 
A holtak dicsőségét is kibérli 
Magának a telhetlen hatalom. 

Hogy túl a síron se enyészszen fénye 
Annak, ki földön rangban f enyeleg: 
Álljon jel nélkül a nagyok erénye, 
Késő kegyelet se találja meg. 

Oh költő, én hitért jövék ki hozzád 
S még fájóbb kétség támad szivemen. 
Lám a jövő, melynek zászlóját hordád, 
Ledérebb, mint volt egykor a jelen. 



Egy vigaszod volt, mig a földön éltél, 
Hogy a halál majdan jutalmat ad, 
S lám, gyarlóbb a kor, mit javitni véltél. 
Élőt száműz, halottat megtagad. 

Mi adjon hát erőt, hitet szivemnek? 
Hogy' járjam meg utam másik felét? 
Jeltelen sírját látva mesteremnek 
És álnagyok hivalgó sírjelét. 

Mi vigasztaljon, oh mi bátorítson? 
Körültekintek . . . Dermedt téli táj . . . 
Nincs fény az égen, nincs virág a síron. 
Egykép kietlen élet és halál. 

De ime hallom, lelkem dermedt csendjén 
Egyhangún hogy döng, mint az óra-mű: 
Nyugodj meg, ember, bús hazádnak rend- 
Halál után sem vár díjat, ki hű. [jén, 

Csak halad útján semmit sem remélve 
S mégis szünetlen a tökély felé, 
Megy egyenest, mert nem tud lépni félre 
S mert komor végzet ekkép rendelé. 

AZ ELÁTKOZOTT VÖLGY. 

Amerre nézek, hegykoszorú 
Fellegit küldi a völgybe, 
Azért e tájék oly szomorú, 
A vihar mind ide tör be. 

Hegyszakadékok rejtekiben 
Szél-fiak egymásra unnak, 
Ide ásítnak zord hidegen, — 
Rózsáink ezektől hullnak. 

Fagy ül az ormon, hó-takaró. 
Télen is, nyáron is végig, 
Dermesztve száguld onnan a hó, — 
Gyümölcsünk azért ;nem érik. 

Későn jön ide a fecske-madár 
És korán indul el innen, 

Mert hideg börtön e bús határ, 
A hegyek rabja itt minden. 

Még a szivünk is szomorú rab, 
Rajta ül árnya sok hegynek, 
Azoktól lessük, süt-e ma nap ? 
S örvendünk néha a kegynek. 

Nyomasztó gondban, mély ború közt 
Álmodunk hangtalan, titkon 
Égről, mely forró fénybe füröszt 
Végtelen és szabad síkon. 

Valamikor — no ezt elzengem, 
Hisz ez az emlék dalra érdemes — 
Oly társaságba hívtak engem, 
Hol együtt volt sok igazi jeles. 

Lelkem magányban elvonultan 
Mindég eszméit, álmait szövé. 
Biz én hát roppant elfogultan 
Mentem a múltnak nagyjai közé. 

Hol sok szív csillog érdemjellel. 
Hol babér díszlik minden fej fölött, 
Helyem lesz-é födetlen fejjel, 
Jeltelen szívvel jelesek között? 

Nem leszek-é körükben félszeg. 

Ki Múzsám mellett is félénk vagyok? 

Vagy nem hisznek-e túlmerésznek, 
S nem néznek-é le a kevély nagyok? 

Elvégre is csak benyitottam, 
S haliam, hogy dobban szivem hango- 
De mily csalódás ére ottan! [san — 
Biz egyse várt feszelgve, rangosán. 

Nyájas szerényen üdvözöltek 
Oly biztatón kinálták helyüket, 
És ők, kik legmagasbra törtek, 
Legmélyebben hajták meg fejüket. 

Kiknek nagy volt szellem-hatalmuk, 
Nem éreztették vélem a dicsők, 
Akiknek égből vala rangjuk, 
Nem ismerének földi rangot ők. 

És édes érzet szállt e szívbe: 
E körbe jutva, im itthon vagyok! « 
Ah rossz csak a halandók szive 
És jók csupán a halhatatlanok! 

Hatalmas faj vagy, tudós és merész, 
Te nagy fehér faj, a fél-föld tied. 
Fiad tengeren át hajózni kész, 
Tudást terjesztve és igaz hitet. 

ázent hivatás az, mit betöltenél. 
Tudatlant öntudatra keltve föl! 
De tőled mégis mind remegve fél 
És téged mégis mind vadul gyűlöl. 

Előled menekült a réz-szinű, 
ősrengetegben húzta meg magát, 
S a szerecseny, a jámbor együgyű 
Halálig védi ősei hónát. 

Nyomodban inség, romlás, gyűlölet, 
A többi fajnak fojtott bosszúja, 

Átkozza mind nagy szellem-művedet, 
Csak rabszolgád lesz, ám híved soha. 

Mert csalfaság a büszke hivatás, • 

A hit, mely vadat öntudatra költ, 

Te telhetetlen kapzsi óriás 

Csak földet kívánsz, kincset és gyönyört. 

Kevély fehér faj, tudni vágysz sokat. 
Hogy rátehesd mindenre rabigád. 
Megzabolázod a villámokat 
S a szélvész a te büszke paripád. 

A természetnek minden elemét 
Te megaláznád, hogy szolgád legyen. 
Ostromlód dölyffel az ég istenét, 
Hogy te légy úr a földön és egén. 

S kifosztva mindent, mi utadban áll, 
Nagy haramják és tudósok faja. 
Már vágyad itthon kincset nem talál 
S világgá széled gyilkosid raja. 

Felfegyverkezve ég víliámival 
Te megjelensz a többi faj között, 
Ajkadon a hit szent malasztival, 
Buja- pogány, aki rabolni jött. 

Fehér a színed, sima a szavad, 
Gonosz a tetted, istent gúnyoló, 
De bár istenként szerepelsz magad. 
Él még az égen a nagy bosszuló. 

Mitől ma reszket az egész világ. 
Mi hódítóvá avat tégedet, 
A telhetetlen élvszomj, kapzsiság 
Okozza majdan a te végedet. 

Bírvágyra szítod tennen gyermeked, 
S Tennéped tör majd rád, a gyülevész, 
S ha kiirtottál minden nemzetet. 
Saját magadnak kiirtója lészsz. 

A dicsőség poharából 
Adfak innom néhány csöppet, 
Azt mondották: «Elég néked, 
Nem adunk mi ennél többet.» 

De én többet követeltem. 
Hiszen másnak még elég jut, 
Vágyam gyújtja, kínom nyújtja 
Az ő fösvény ajándékuk. 

Végre is csak elfogadtam 
Azt a csöppnyi édességet. 
Ekkor láttam, hogy ez is csak 
Keserű volt, mint a méreg. 

Mert utólag azt a csöppet 
Megmérgezték nagy titokban. - 

De én ekkor kínt feledve, 
A szemük közé kaczagtam. 

A fösvények megmentettek, 
Mert nem adtak többet innom. 
Csak egy csöpp volt ajándékuk, 
Csak egy perczig tartott kínom. 

ÉJJEL A HAJÓN. 

Sötét, idomtalan tömeg 
Halad hajónk a nedves éjben. 
Egy-két alak fent didereg, 
A nap fölkeltét várva ébren. 

Af ég s a tenger egybefoly, 
Mint roppant sírbolt feketéllik. 
Hol kél a nap föl, merre, hol? 
Keressük az ég halvány szélit. 

De mindenütt feketeség, 
Elaludt a lét minden lángja, 
Csak e hajó őrmécse ég, 
Miként kriptában síri lámpa. 

Hogy van még élet idefent. 
Nem látja ember, már csak hallja. 

Szél egyhangú síráma zeng 

S csapzó hullám dermesztő jajjá. 

S szívembe száll egy sejtelem ! 
Sejteni vélem a mély titkot, 
Hogy az egész nagy végtelen 
Csak feneketlen puszta sírbolt. 

A mindenség kihalt, kihűlt. 
Az égi test mind síri-lámpa, 
A mérhetetlen kripta-ürt 
Nem hatja által gyönge lángja. 

Mint itt hajónk az éjjelen 
Várván, a hajnal mikor virrad : 
Ekkép bolyong a végtelen 
Tátongó űrben mint a csillag. 

Egyik se lát fényt vigaszul, 
A vak sötétben csak azt hallja. 
Hogy a nagy ür viharja dúl 
S zokogva sír az idő jajjá. 

Megragadnám a tűnő perczet 
Te tiszta üdv, el nem eresztlek! 
De még vágyammal el sem érem 
S már újabb perczczel kell beérnem. 

Megállanék. Mily szép az élet, 
A nap ragyog boltján az égnek, 
Fényárban fürdik rengő sajkám, 
Babérliget int tenger partján. 

Mostan lehetne álmot szőnöm, 

A lét gondjával nem törődnöm, 

Iramló kéjen, percznyi üdvön 

Mint gyermek anyja keblén csüggnöm. 

De nem szabad. Az idő száguld, 
Perez föl se bukkant, már aláhullt, 

Egymást hajszolja, mint a hullám, 
Az én sajkámra ráborulván. 

Nincs sehol pihenő, megállás, 
Csak örök múlás, tova szállás, 
A nap is alig láthatóan 
Jár már az égen lehunyóban. 

Habokból hűvös szellő ásít, 
Suttogja üdvök elmúlásit. 
Felhő az égen csak azt súgja. 
Hogy menni kell a vándor-útra. 

Hát sehol, sehol merre nézek, 
Nincs szilárd támasz, biztos fészek, 
Nincs pontja a futó időnek. 
Hol horgonyt vessek vagy kikössek? 

És remegőn magamba térek, 
Tán bent szívemben partot érek? 
Bent perez születhet, perez elmúlhat, 
Örök lényemhez sohsem nyúlhat?! 

Lombritkító ősz szállt alá a tájra 
És piros-sárgán hullt a falevél. 
De ellentállott kertünk szederfája, 
Sűrű, zöld lombját bárhogy tépte szél. 

Csodálva néztük virradatkor ébren. 
Hogy áll még zölden, bár dérrel tele, 
A fojtó ködben, nyirkos, hideg légben 
Az éjszakát kibirta levele. 

Erős, daczos fa, tűrj, az éjnek vége. 
Közéig a nap már, önti sugarát, 
Hogy felüdítsen, azért jön az égre 
S zöldelsz még egy-két őszi napon át. 

S ím jött a nap ... A fára hull sugara, 
Ezer levél megborzong kéjesen, 

Átjárja mindet édes, meleg árja, 
Zizeg, rezeg, pompázik fényesen. 

De haj, a dér s a jég már odafagyva 
S már áthatolt zöldjén a dermedés, 
Napfény életre már nem csókolgatja, 
Utolsó álma ez az ébredés. 

A ráfagyott jég hirtelen megolvad. 
Megroppan, míg gyönyörtől ittasul. 
A nap letörte . . . Sűrű lomb te, hol vagy ? 
Az egész dísz egyszerre földre hull. 

Lehullott lomb, irigyen nézem véged. 
Mindvégig zölden álltál, díszesen, 
A pusztulás egyszerre sújtott téged 
S egy fényes sugár ölt meg hirtelen. 

Mondd, te költő, dalod árja 
Szüntelen miért fakad? 
Hisz a dal az űrbe szállva. 
Még csak visszhangot sem ad. 

Mért dalolsz hát puszta légbe. 
Mely hideg, részvéttelen ? 
Azt hiszed, hogy megtel végre 
Daloddal a végtelen ? 

Oh, mily vakmerő hiúság, 
Gyarló emberi merény: 
Járni isteneknek útját 
Itt a földiség terén! 

Telezengni, óh teremtő, 
Mérhetlen világodat, 

Telezengni a szülemlő, 
Eljövendő korokat! 

Túlharsogni ember-hanggal 
A menybéli vészeket 
És túlélni múló dallal 
Az örök enyészetet! 

A perez hatalmát lerontva 
Dallal, mit a perez teremt, 
Náddal várat ostromolva. 
Vívni ki a végtelent! 

Kiserkenő köny-forrással 
E világot zúgni bé. 
Elröppenő sóhajtással 
Hidat verni ég felé! 

Ész-szikrával, mely kipattan, 
Fényt gyújtani sír űrén, 
í21ni is, de halhatatlan. 
Oh, mily őrült e merény! 

Mondd hát, költő, dalod árja 
Czéltalan miért fakad? 
Hisz a dal az űrbe szállva. 
Még csak visszhangot sem ad. 

Tengerparti temetőben 
Sziklába vájt sír ölén 
Itt szeretném átaludni 
Örök álmaimat én. 

Hallgatódznám, a tengernek 
Lázas szíve, hogy dobog 
S halk morajként hatolnának 
Hozzám a nagy viharok. 

Hullám-zúgás gerlebúgás 
Lenne nékem idelenn, 
Szél-sikongás mint méh-dongás 
Andalítna szüntelen. 

Nyugtom lenne, óh de mégis 
Sejthetném a harczok^t 
S örök harczról örök békét 
Álmodnám a szirt alatt. 

Mit kívánsz még, csónakos? 
Nyájas kék a tenger, 
A táj ragyogó napos, 
Rajta szellő leng el. 

Lebke-szárnyú vitorlád 
Enyhe szél feszíti, 
S ha kell, ott van a lapát 
Izmos kar meríti. 

Édes víz és eleség 
Elég van hajódon, 
Melletted kis feleség. 
Rajtad csüng aggódón. 

Elvonult már mögötted 
Múltad ezer vésze, — 

Az esdett rév előtted, 
S utad kisebb része. 

Jó pajtások, emberek 
Nincsenek bár itten : — 
Elég immár teneked 
Tenger, ég és isten. 

Tenger lágyan dajkáljon! 
Az ég csókolgasson! 
Kis vitorlás sajkádon 
Az isten virraszszon! 

MI TARTJA? 

Mi tartja a nagy űrbe' 
A csillag-miriádot, 
Hogy alá nem merülve, 
Még másnak hint világot? 
Irányt, erőt, bizalmat 
Lelkükbe mi lehel. 
Hogy össze nem omolnak 
S nem tévelyednek el? 

Mi tartja ezt a földet 
A sivár végtelenben, 
Hogy nem veszt utat, kedvet 
Örökös félelemben? 
Miként gazdátlan sajka 
Csak leng bizonytalan. 
A fölszínen mi tartja. 
Hogy éjbe nem zuhan? 

Mi tartja itt a földnek 
Kérgén a milljó éltet, 
Hogy éjükből föltörnek 
S indulnak újabb éjnek? 
Föld sása, nádja, lombja, 
Mind-mind támasz nekül, 
Sok vadja a vadonba' 
Hogy áll meg egyedül? 

És jaj, az ember-leiket 
Mi tartsa bizalomban. 
Ahol irányt nem lelhet, 
Iránytalan vadonban? 
Mi tartsa őt meg hitben, 
A kivert kétkedőt. 
Honnan, miből merítsen 
Vigaszt, eszmét, erőt? 

EZT A LANTOT... 

Ezt a lantot, gyűlölt lantot, 
De régóta verem már, 
Hogy ne adjon többé hangot, 
Darabokra töröm már. 
Vén költő én, a bolondját 
Hej nem járom már tovább. 
Lantverésnek gyűlölt gondját 
Ifjabb népnek adom át. 

Megvert engem a nagy isten. 

Ki áldást és átkul oszt, 

Amióta járok itt lenn, 

Uti társam e koboz, 

Miatta nincs pihenésem. 

Zaklat, hajszol a csalárd: 

Hajrá, hajrá! dalra készen! 

Szebb dalt, jobb dalt, büszke bárd! 

örömömet elemészti, 
Súgván: Öntsed dalba azt. 
Bánatomat még tetézi, 
Dalra birván a panaszt. 
Almaimban, lázas éjben 
Ezer dallammal zavar 
És ha járok nappal ébren, 
Egyre zengőbb dalt akar. 

Elmém szívja, vérem iszsza, 
Elsorvasztja a velőm. — 
Uram, vedd e hangszert vissza, 
Nincsen hozzá már erőm! 
Hisz nem élek, semmi élvet 
E világon nem lelek, 
örök daltól már e lélek 
Önmagáé nem lehet. 

Hogyha adtál ember-testet. 
Vért és vágyat én nekem, 
Hadd, hogy emberré lehessek 
És élvezzem életem' 

S ne csupán testetlen, dalban, 
Csüngve csalfa hangokon. — 
Gonosz hangszer, átkos hajlam, 
Veszsz el, ádáz zsarnokom. 

Ezt a lantot, gyűlölt lantot, 
De régóta verem már. 
Hogy ne adjon többé hangot. 
Darabokra töröm már. 
Vén ellenség, porba véled, 
Nem ölöd már életem. 
Hej, ezentúl élek, élek 
S más dalol majd én nekem! 

Rőt, forró szikla tenger partja mellett, 
Kopár, kiégett déli szigeten. 
Ember nem él itt, állat nem legelhet. 
Virág, gyümölcsfa itt meg nem terem. 

Csak a borostyán kúszik rajta végig, 
A forró kőbe hogy kapaszkodik! 
Kemény indája, hogy kúszszék az égig, 
A napos szirtbe vájja karmait. 

Sziklából is szív ő tápláló nedvet 
És szomját oltja égi háborún. — 
Szivem, te e borostyánt érdemelted, 
Ebből fonjátok majdan koszorúm ! 

Szivem mindig dicsőségért sóvárgott, 
De nem kerestem ál-utakon járva, 
Kivántam ünnepeltetést, virágot, 
Csak lelkem hite ne legyen az ára. 

A tömeg tapsa — óh mily édes dallam. 
De a tömegnek nem hizelgék érte; 
Forró sóvárgás űzött, hogy azt halljam. 
De ajkam soha senkitől sem kérte. 

Bírák tetszése, — boldogító szózat. 
De kedvükért máskép nem zeng az ének. 
Nagyok kegyelme — oh tudom, mi jót ad> 
De milljók búját el nem fojtom értek. 

Szerelmes az én szivem véghetetlen 
A dicsőségbe, miként szűz arába. 

Pahiggi : Költemények. 9 

130 VALLOMÁS 

Ot tisztán bírni, csak azért epedtem, 
Hisz nincs rajf szép más, csak a tisztasága. 

Esdett dicsőség! hogyha el sem érlek, 
Egy mosolyod már rám hullt boldogítva 
S szivemben hordom a te bűvös képed' 
És álmodom majd rólad lent a sírba'. 

JEGYZETEK 

Katonáné Thuránszky Irén jubileumára. E 
költemény a budapesti állatni tanítónőképző jubileumi 
ünnepén adatott elő. 

A vádaskodók. A Magyar Tudományos Akadé- 
mia a Farkas-Raskó-díjjal jutalmazta e verset, melyet 
itt némi kihagyással és javítással közlök. 

Vigijázz, E költeményt már mintegy 16 év előtt 
írtam s akkor hirlapban közöltem is. 

